Futureworld
<s>Futureworld () je američki science fiction film snimljen 1976. godine u režiji Richarda T. Heffrona.</s><s>Predstavlja nastavak filma Westworld snimljenog tri godine ranije.</s><s>Radnja započinje dvije godine nakon događaja u prethodnom filmu, kada korporacija Delos ponovno otvara kompleks tematskih parkova u kojima humanoidni roboti (androidi) gostima služe za ostvarenje seksualnih i svakih drugih želja.</s><s>Protagonisti, koje tumače Peter Fonda i Blythe Danner, su dvoje novinara koji su zajedno sa nekoliko svjetskih moćnika pozvani od strane korporacije da iskušaju novi park i uvjere javnost da je potpuno siguran, ali koji tokom boravka otkrivaju da je istina mnogo mračnija.</s>

<s>Futureworld je originalno, kao i prethodni film, namjeravao proizvesti i distribuirati MGM, ali je na kraju odlučeno da se prikupljena sredstva ulože u drugi SF-spektakl koji će postati poznat kao Logan's Run.</s><s>Umjesto toga je produkciju preuzeo nezavisni studio American International Pictures.</s><s>Usprkos toga se Futureworld odlikovao daleko ambicioznijom razinom produkcije, a predstavljao je i prvi film koji je koristio 3D kompjutersku grafiku u svrhu stvaranja specijalnih efekata.</s><s>Kritičari mu, pak, nisu bili skloni, dok ga je publika prigrlila.</s><s>Tri godine kasnije je postao prvi moderni američki film prikazan u komunističkoj Kini.</s>

<s>Godine 1980. je dobio nastavak u obliku TV-serije Beyond Westworld, koja je, međutim, brzo skinuta sa programa.</s>

<s>Izvori</s>

<s>Vanjske veze</s>

<s>Američki filmovi
SF-filmovi
Akcije (filmovi)
Triler filmovi</s>

